
Rugăm pe toți câţi au binevoit să primească această 
foaie să grăbească cu trimiterea plăţii de abonament. 
Administraţia foii „ȚARA NOASIR A“. 





Cetitorilor. 

Pe toți, cărora le ajunge în mâni această foaie îi 

trebuințelor țărănimii să o răspândească între oa- 
menii noștri dela sate. 

Foaia apare săptămâna! și o vor primi cetitorii 

Banii să se trimită la Administrația revistei ` 
„Țara noastră“, Sibiiu — Nagyszeben. Asociațiune:;. 





Toţi cărturarii noștri, mai ales cei în atingere apropiată 
cu fărănimea — preoții și învățătorii — sânt rugați a trimite 
acestei reviste articole și știri cari sânt în legătură cu trebile fă- - 
rănimii. Indeosebi primim bucuros articole cu poveţe economice, ` ` 
precum — și snoave, poezii poporale etc. Scriitorii artico- 
1610۳ sunt rugați a se folos? de un grai înțeles de 
popor, ca să nu fim siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

PRELEGERILE PENTRU POPOR. 


Sunt 46 de ani dela urzirea „Asociațiunii pentru cultura 
poporului român“ din această ţară. In acest timp destul de în- 
delungat „Asociaţiunea“ a stăruit după măsura puterii și mijloa- 
celor sale să deschidă căi nouă pentru o inaintare mai grabnică 
a poporului nostru. A ajutat tineri la învățătură, a dat ajutor 
ucenicilor dela meserii şi negot şi premii celor ce s'au distins prin 
zel deosebit pentru înaintarea vre-unui ram economie aducător 
de câştig şi bunăstare pe sama ţăranului. A tipărit cărţi şi ga- 
zete pe sama cărturarilor şi ţăranului, a înfiintat o şcoală pentru 
creşterea, conform trebuinţelor noastre, a femeii române, a făcut 
o organizaţie (intocmire) care dă putinţa de a se 10810۵ ۸ 
şi biblioteci poporale în toate comunele şi de a grăbi astfel îna- 
intarea în cultura şi bunăstarea poporului. 

In tot timpul dela înființarea ei, „Asociaţiunea“ a fost privită 
şi a şi fost în adevăr un steag, la care toţi au privit cu drag şi 
a fost o vatră în jurul căreia s'a adunat întreagă familia nea- 
mului românesc din această tară. 

Abia în anii din urmă însă i-s'a dat „Asociaţiunii“ fericitul 
prilej de a se apropiă de țăran, aşa cum bine eră să se fi apro- 
piat dela început. 

Este acum al treilea an de când „Asociaţiunea* stărue cu tot 
înadinsul pentru luminarea poporului prin prelegerile poporale. 
Adevărat că-începutul, un început sfios, se făcuse mai înainte. 
Se luase în ajutor și skiopticonul pentruea, pe cât nu mai se 
poate, să se arete şi în icoane tot despre ce se vorbește po- 
porului şi ca în chipul acesta învăţăturile să între la inimă şi să 
se întipărească pentru totdeauna şi în mintea ascultătorilor, 

52* 

In doi ani dup'olaltă, 1906 şi 1907, „Asociatiunea“ a pus des- 
părțămintelor ei la îndemână câte 2000 coroane pentru prele- 
geri la sate. O parte a despărţămintelor a făcut întrebuințare de 
suma de câte 100 coroane ce li s'a dat. Cele mai multe însă 
au stat şi stau pe loc, fără să ceară ajutorul pus în vedere. 

In 1906 s'a împărțit despărțămintelor numai 1300 coroane, 
în 1907 tot cam atâta, așa că nici suma aceasta aşa de mică, 
pentru trebuinţele noastre mari, n'a fost cui să se dee. 


Semn acesta din cale afară trist și dureros. Să avem însă 
nădejdea, că nu va mai fi aşa pe viitor. 

Tocmai acum comitetul „ Asociatiunii“ adresează despărţă- 
mintelor obicinuita circulară prin care le îndeamnă să pună la 
cale prelegerile pentru popor, arată modul cum să urmeze la 
alegerea prelegătorilor, la ţinerea prelegerilor, la înfiinţarea agen- 
turilor și bibliotecilor poporale şi alte o mulţime de amănunte 
bune şi folositoare, în scopul bunei reușite a prelegerilor şi a 
așezămintelor ce e bine şi se pot înfiinţă cu acel prilej. 

Un lucru bun ce-l face „Asociaţiunea“ este, pe lângă suma 
de câte 100 cor. ce dă despărţămintelor în scopul prelegerilor, 
şi dăruirea de cărţi pentru a se face începutul unei biblioteci 
în fiecare comună unde se ţin prelegeri. 

Aceste sunt lucruri, cărora trebue să li-se dee mai multă 
băgare de seamă. Din suma de 2000 coroane n'ar trebui să 
rămână; ea ar trebui să nu ajungă. Astfel „Asociaţiunea“ să fie 
oarecum constrânsă a da şi mai mult, iar despărtţămintele să 
caute a adună și din partea lor mijloacele de lipsă pentru acope- 
rirea trebuinţelor de această natură. 

La mișcarea ce se face din partea conducătorilor despăi- 
țămintelor, este de dorit, să se alipească toţi cât pot da o fár- ۰ 
mitură de ajutor. Este timpul ca organele „Asociaţiunii“ să fie 
ajutate în lucrarea lor de luminare a poporului nu numai de 
preoțimea şi învăţătorimea dela sate, ci de întreagă cărturărimea 
noastră: protopopi, advocaţi, ingineri, medici, profesori, notari, 
funcţionari de bancă și alţii. 

Dacă, toţi ne vom pătrunde de acest sentiment al datorinţei 
şi vom porni la lucru cu dragă inimă, vom izbuti, fără îndoială, 
să înlăturăm întunerecul şi sărăcia în cari se zbate bietul nostru 
popor. Acest lucru are să aibă urmări bune nu numai pentru 
binele poporului nostru ci şi spre binele patriei noastre iubite, 

SCRISORI CATRA ȚĂRANI. 
XII. 
Bade Şofroane! 

M’ai întrebat să-ţi spun, că oare care leacuri sunt mai bune: 
cele doftoriceşti sau cele băbeşti, şi-ai zis că eu, care-s de douăzeci 
şi cinci de ani pe la oraş trebue să ştiu ceva în treaba asta... 

Ba bine că nu!... Numai mă umflă râsul, bade Şofroane... 

Şi mă umflă râsul, fiindcă-i prea şoadă întrebarea... da pe 
de altă parte parcă simt un junghiu la inimă, că mă gândesc: 
oare tot baba Anghelușa-i doftor 8 ۰ 

Şi, după cum mă întrebi Dta, să vede că tot ea... 

Apoi, mă ’ntreb eu, unde-i „Serviciul sanitar“, unde-i „Re- 
uniunea pentru salubritatea publică“, după cum le boscorodese 
doftorii pe limba lor păsărească, pe care, drept îţi spun, bade 
Şofroane, şi te rog să nu mă râzi, nici eu n'o pricep prea bine, 
măcar că-s de 25 de ani pe la oraş? Unde-s aceste capete pline 
de carte, cari n'au altă treabă decât să vă descebălească și Dv. 
capul ca să pricepeţi binele pe care vor să vi-l facă ?... 

D-lor sunt aici... şi lucră mult săracii, pentru curățirea bo- 
lilor de pe lume, dar au păcatul că nu ştiu vorbi românește, 2 
ca de pe ceglău, ca să-i putem pricepe, şi dacă nu știu D-lor să 
ne vorbească pe înțălesul nostru apoi noi încă nu ştim să-i pri- 
cepem, că doară nu noi suntem făcuţi pentru D-lor și D-lor îs 
făcuţi pentru noi. 

Și D-ta acum vreai să mă bagi la năcaz; mă faci să-ţi ră- 
spund la o întrebare, la care nu prea am dreptul. 

Eu ţi-oi răspunde, bade Şofroane, dar de-oi fi tras de urechi 
de D-lor, al D-tale să fie păcatul, că doftor n'a fost neam de 
neamul meu. 

Leacurile băbeșşti, fie ele de orice fel, nu-s bune de nici 
o treabă, că de ti luă după babe apoi una te direge şi două te 
strică, 

Se întâmplă de multe-ori de-ţi nimeresc leacul, dar pentru 
asta fala n'ar trebui să fie a lor, făr' a norocului. Se mai pricep 
ele să-ţi dea o buruiană dacă te-ai tăiat la un deget, da când 
ti-a fi stricat stomacul, sau dai în boala seacă, sau de ai răcit 
la cap, la ochi, la urechi, la gingii și alte multe câte mai vin pe 
capul omului, apoi cu babele numai te năcăjești, că te tot lecu- 
eşti cu boscoroadele lor şi boala tot nu trece, får’ poate de sine, 
dacă-i o boală care trece cu vremea. 

Şi cum cu sănătatea nu-i bine să se joace nimenea, lucrul 
cel mai cuminte pe care-l poate face omul când se simte rău, 
e să meargă la doftor sau să-l aducă acasă, dacă nu poate merge, 
că numai el poate să ajute omului ce mai este de ajutat, iar de 
nu-ți va puteă ajută doftorul atunci noroc bun lume, trimite după 
popa şi grijește-ţi de suflet că el se cam mai duce. ۱ 

Un nărav rău avem însă noi Românii, că nu dăm nimic pe 
sănătatea noastră, că de ne doare ceva pe noi sau pe vr'un 
copil de-ai noştri gândim: eh, nu-i nimic, i-a trece lui şi-așă; . 
de nu-i trece ‘cu una cu două chemăm pe doftorul satului, pe 
baba Anghelușa, şi ne dăm sănătatea pe mâna ei. Apoi ea începe: 
cu teiu de muşeţel, se duce ’n curte şi numără stâlpii dela gard 
şi tot la al treilea stâlp îngroapă câte un căţăl de aiu, boscoro- 
dind din gură fel de fel de blăsteme asupra duhurilor rele, pune 
cuțitul în pragul uşii, adună nouă pietri de lângă nouă garduri, 
le pune ’n foc şi le ’nroşeşte apoi le aruncă într'o oală cu apă 
boscorodind şi te abureşte cu apa aia, şi după ce te-a aburit 
apoi te unge cu ea pe la toate încheeturile făcând semnul crucii, 
şi D-ta stai lungit în pat şi-ţi aștepți vindecarea... Trece însă o 
săptămână sau două şi tot nu te simţi bine, fr’ poate mai rău 
şi de-abiă atunci te duci la doftorul ca să te vindece. Apoi, vezi 
D-ta, dacă laşi atâta vreme boala să clocească ’n D-ta, de unde 
să mai poată ajută şi bietul doftor, că boala 'nvechită se vindecă 
greu și de multeori nu se mai poate vindecă de loc. 

Lăsaţi dar răul nărav de-a vă da sănătatea, ce-i mai scump 
la un om, pe mâna cleoanţelor de babe, cari nu stiu nimic, făr” 
vă strică şi mai rău, şi mergeţi de 'ntrebaţi pe doftor de cu vreme, 
ca aşă să vă poată ajută înainte de-a ajunge răul prea mare. 

Zilele când la sate baba Anghelușa erà cea mai temută, au 
trecut. Acum descântecele, vrăjitoriile, datul cu ghiocul şi făcă-. 
tura de dragoste sau de boala seacă au rămas numai de atâta 
bune ca să le scriem în cărţi, ca adunându-le la un loc, să putem 
vedeă câtă uşurinţă eră în mintea neamului în trecutul întunecos 
prin care a pătruns de veacuri; dar, dacă nici acum nu ne putem 
debarasă de ele, apoi dăm semne că întunerecul încă tot nu-i 
alungat de peste tot locul, dăm semne că incă n'am trecut peste 
mintea copiiărească, pe care o aveam atunci când sau croit aceste 
boscorodenii, că ele ca şi cântecele poporale sunt croite tot de noi, 
tot de credinţa noastră uşor vibrătoare. i 

Așadară, vorbă scurtă, nu numai sănătatea D-tale şi pe-a 
celor din jurul D-tale, dar nici pe-a vitelor D-tale să n'o. mai dai 

pe mâna babelor, căci s'a aflat de cătră oameni cu carte multă, 
că leacurile băbeşti şi boscorodeniile lor n'ajută la nimic. 
$ N ۱ 

Dar fiinde'a venit vorba despre descântece şi felul cum le- 
cuește babele, tare mi-ar plăceă, bade Şofroane, să pui pe Nitu 
să adune de prin sat toate descântecele şi boscorodeniile bă- 
beşti, încă dacă poate și de prin satele vecine și să însemne fie- 
care boscorodenie la ce fel de boală se potrivește, asemenea să-mi 
descrie ce fel de leacuri dau babele la anumite boale ca: junghiu, 
tusă, durere de cap, de crucea spinării, de inimă, de încuetură, 
de măsele, de ochi, de urechi, ete., etc. dar să le scrie chiar aşă 
cum le-aude și să însemne şi numele dela cine le-a auzit, c'apoi 
eu oiu face o carte din ele și-o voiu tipări ca să se vadă în ce-a 
crezut neamul nostru până acuma, iar după ce va fi gata îi voiu 
trimite şi lui una, drept răsplată, și-i voiu tipări numele "n ea ca 
să-l cetească toată lumea. 

Acuma te las cu Dzeu, bade Şofroane, până ţi-oi mai scrie... 
că mai am încă multe să-ţi scriu, Delasântioana. 


COȘNIȚELE (STUBEELE) DE ALBINE. 


Țăranul nostru întrebuinţează şi acum mai pretutindeni cog- 
nija de nuiele, în unele locuri coşnița de paie, în altele cea de 
papură şi numai rar de tot coşnifa de scândură, cu cadre (rame) 
mobile (cari se pot așeză înlăuntru şi scoate după trebuinţă). 

Unde şi unde s'au făcut încercări cu un fel de coșniţă al- 
cătuită din două părţi: de desupt coşniţă de nuiele, de paie sau 
papură, — ciontată la vârf şi pe ea așezată în timpul verii o 
lădiţă cu rame. Această coşniţă formează un fel de trecere dela 
coşniţa veche la coşniţa aşa numită mobilă, cu rame. ۱ 

Despre coşniţele întrebuințate până acum de ţăranul no- 
stru, şi cari în partea cea mai mare se întrebuinţează şi în timpul 
de faţă, nu se poate zice că ar fi tocmai bune; pentrucă în ele 
abia i-se poate da stupului ajutorul trebuincios când are lipsă 
de hrană, când îi lipseşte matca, și mai ales când ar trebui luată 
mierea de prisos; — tot atâtea lucruri cari în coşniţele mobile 
se pot face cu înlesnire şi spre marele folos al stuparului. 

Coşniţele despre cari am pomenit că formează puntea de 
trecere dela coşniţele vechi la cele mobile — adecă acelea cari 
de desupt sunt de nuiele, de papură sau paie, iar în partea dea- 


© BCUCIuj 


ra 


تفه 
TARA NOASTRĂ‏ ` 738 








supra au o lădiţă cu rame, — sunt mai bune decât cele vechi. 
In ele se poate da albinelor de lucru în timpul verii. când altfel 
ar -lenevi; din ele se poate scoate mierea, anume cea din lădiţa 
de scândură, fără să se omoare albinele. Chiar şi numai aceste 
2 împrejurări fac ca felului acesta de coşniţe să i-se dee înţâie- 
tatea faţă de felul învechit de ۰ 

Coșniţele de scândură, cu rame mobile, sunt cele mai bune, 
adevărat că şi cele mai scumpe. 

Despre coșniţele mobile ne.. vom întreţineă cu alt prilej. 

Stuparul. 


RIGOLAREA (DESFUNDAREA) LOCULUI PENTRU 
PLANTAREA VIEI. 


Aratul adânc face de obiceiu să vină roade mai bogate pe 
urma lui. Săpatul adânc al grădinei de legumi este o cerinţă 
neupărată pentru izbutirea legumilor. Plantarea pomilor izbutește ` 
pe deplin numai în pământ lucrat la adâncime. Tot așa este şi 
cu pregătirea locului pentru cultura viței de vie. 

Aceasta nu se plantează numai pentru un an, doi, ori zece, 
ci pentru multe zeci de ani, pentru un veac chiar. Rădăcinile ei 
pătrund adânc în pământ, şi ca să poată pătrunde cu îalesnire, 
ca să poată găsi hrana trebuincioasă şi să aibă putinţa dea trăi 
şi aduce roade un şir lung de ani, pământul trebue săpat adânc. 
Spre acest sfârşit nu trebue cruțat nimic, nici ostenele, nici cheltueli, 

Mulţi sădesc via fără să rigoleze pământul. Şi ce se în- 
tâmplă ? Pământul nerigolat nu îngădue rădăcinilor să pătrundă 
adânc şi ele rămânând de o schioapă numai sub fata pământului 
duc adesea lipsă de umezală şi hrană, iar cu prilejul săpatului 
multe rădăcini sunt tăiate, pricinuinadu-se astfel viței întârziere 
în creşterea și dezvoltarea ei. 

Inainte de toate trebue croite căile pentru căratul gunoiului, 
al parilor şi al strugurilor cu prilejul culesului şi pe unde e de 
a se scurge şi apa de ploae. Aceste căi nu trebue rigolate. 

Croindu-se căile, locul dintre ele se rigolează în adâncime 
de 60-80 ۰ 

Rigolatul se începe la partea din jos a locului, unde se face 
dealatul un şant de doi metri de lat, aruncându-se pământul în 
capătul viei. Lângă acest şanţ, din sus, se sapă alt şant 29 8 
lăţime şi adâncime, aruncând pământul deadreptul în şanţul întâi, 
aşa că în timp ce șanțul al doilea este gata de săpat, șanțul cel 

dintâi e astupat cu pământul scos din şantul al doilea. In chipul 
acesta pământul se întoarce, ajungând cel deasupra de desupt 
şi cel de desupt deasupra, lucrare de mare folos pentru cultura 
viilor. 

Lângă şanţul al doilea, se sapă șanțul al treilea şi aşa mai 
departe, până s'a săpat întreagă viia, rămânând acum în partea 
din sus un şanţ neastupat, iar in partea din jos grămada de pă- 
mânt scoasă din șanțul întâi. Şanţul deasupra poate să rămână 
şi aşa; mai bine e însă dacă se astupă şi acesta cu pământ, , 
unde se poate, fără prea mare greutate, cu cel scos din şantul 
întâi. 

Rigolarea se face de obiceiu toamna şi iarna când pământul 
nu e prea inghetat. Până primăvara pământul se îmbunătăţeşte 
şi prin lucrarea zăpezii şi a gerului. Vierul. 


LEGILE LUI DUMNEZEU. 


Viaţa omenească e impreunată cu nenumărate năcazuri. 
Hare sunt acele zile despre cari putem zice, că au fost senine, 
că le-am petrecut în liniște, în tihnă desăvârşită. Așa a fost dela, 
începutul lumii, şi aşa va fi întotdeauna, pentrucă nu este pu: 
tere omenească care să schimbe legile lui Dumnezeu, legile naturii. 

Omenimea deci trebue, şi, spre binele, fericirea şi înaintarea 
ei are datorinţa să-şi plece capul în faţa acestor legi și cu tărie 
sufletească să supoarte toate loviturile, toate năcazurile, mici sau 
mari, de care e părtașă. 

Dar, durere, nu e aşa! 

In sânul neamului nostru, sunt foarte mulţi țărani — vor- 
besc numai de ei — cari din anumite slăbiciuni, și din neştiinţă, 
nu vreau să-şi plece capul, să se împace cu năcazurile ce au 
dat peste ei, şi astfel își îngreunează sufletul de păcate şi se fac 
de risul şi dispreţui altor oameni. Sunt apoi foarte mulţi ţărani 
de ai noştri, cari cu încăpăținarea lor işi fac pagube mari, ba 
de multeori din această pricină, împreună cu nevastă şi copilaşi, 
ajung pe drumuri, ajung la sapă de lemn. ۱ 

Pentru adeverirea acestora, amintesc două fapte adevărate. 

Unui țăran român, ţăran bogat, îi creapă un pore gras. Ca 
creştin cu frică de bunul Dumnezeu, el ar fi trebuit să sufere 
cu răbdare această lovitură şi să zică: „Fie voia Ta, Doamne“, 
apoi să ridice rugăciuni cătră atotputernicul, ca altădată să-l fe- 

rească de așaceva. Ce a făcut însă ţăranul nostru? A înjurat 
în modul cel mai ticălos, apoi în focul furiei sale oarbe, în focul 
măniei sale nebune, a luat săcurea, a tăiat aa în bucăţi, pe 
cari le-a aruncat cătră cer. 

Alt ţăran român ce aveă o casă şi trei jugăre pământ 
împrumută dela un neguţător de altă lege 50 coroane, pentru 
care sumă ca garanţă a dat neguţătorului un cambiu (vexlă). 
După trei luni de zile, ţăranul plăteşte înapoi banii, neguţătorul 
însă îi spune să vină altădată după cambiu, căci acuma nu poate 
să-l afle (aceasta e apucătură practicată de mulţi neguţători) — 
iar ţăranul, în credinţa, că are de a face cu un om cinstit, şi 
amăsurat încrederei lui oarbe şi cinstei nemărginite, faţă de toată 
lumea, mulţămit îşi caută de treabă. 

La scurtă vreme însă, neguţătorul dă în judecată pe ţăran; 
-împrocesuează cambiul. Bietul om merge la un advocat român, 
care Il sfătueşte să plătească banii, pentrucă cu procesul nu se 
poate ajută, deoarece nu are nici o dovadă, că a plătit banii. 

Țăranul nu primeşte sfatul advocatului, ci merge la un ad- 
vocat de altă lege. Urmează apoi un proces, a cărui sfârşit e, 
că bietul om e judecat să plătească și o sumedenie de cheltueli 
de proces. El însă nici acum nu se împacă cu starea lucrului. 
Advocatul neguţătorului cere execuţie, sequestru, apoi în sfârşit 
licitaţie pe casă şi pământ. Cheltuelile au întrecut suma de 200 
coroane. 

Ziua licitaţiei e în prag, ţăranului i-a ajuns cuțitul la os; 
el numai. acuma vede şi simte aceasta şi îşi pleacă capul, cà- 
ştigă bani. și plăteşte pe neguţător. Cu încăpăţinarea, cu în- 
dârjirea el nu a câştigat nimic, ci a pierdut foarte mult! 

Ne trebue mai multă lumină, pentruca să ştim alege binele 
din rău și ca 'să îmbrăţișem numai ceeace este bun şi folositor. 

Alex. Jintariu. 


CĂRARILE VIEȚII. 
(Sfârşit). 

XI. Industria de edificat. 
169. Arhitectura. 
170. Construirea căilor publice. 
170.» Construirea drumurilor de fer. 
170. Regularea riurilor. 
170.4 Construirea porturilor. 
170.* Construirea canalurilor. 

170. 
170. 
170. 


171. 
172. 
173. 
174. 
175. 
176. 
177.2 
178. 
179. 
180. 
181.4 
181. 
182. 
183. 
184. 
185. 
186. 
187. 


188. 
189. 
190. 
191. 
192. 


XIM. Ind 
193. 
194. 
195. 


196. 


Construirea podurilor. 

Construirea iazurilor, etc, 

Alte întreprinderi pentru lucrarea pământului fără numire 
deosebită, 

Fabricarea betonului pentru scopuri de edificare. 
Zidăritul. 

Bărdăşitul. 

Acoperitori cu ţigle, şi cu ardeșe. 

Acoperitori cu trestie și paie. 

Glăjeri. 

Tapetieri pentru obducerea păreţilor, 

Poleitori și zugravi. 

Zugravi de firme. 

Constructori de stucaturi şi marmorizatori. 
Obducători de păreţi cu porțelan și majolică. 
Pardositori cu petri și asfalt. 

Regulatori ai ţevilor pentru încălzirea cu gaz şi vapor. 
Constructori de cuptoare. 

Fântânari. 

Hornari. 

Curăţitori de locuințe, de camere şi ferestri. 
Intreprinderi pentru curăţenia publică. 


XII. Industria multiplicativă si de artă. 
Imprimeria. 
Fotografia. 
Gravura (săpătura în metale). 
Pictura şi sculptura. 
Alte industrii de artă. 


ustria ospătăriilor, a cârciumelor, a cafenelelor, şi a desta- 
cerii rachiului; băi. 

Ospătăriile, hotelurile, cârcimele. 

Intreprinderile de aprovisionare ale vivandierilor. 

Cafenele, depozite pentru desfacerea cafelei, hale pentru 

desfacerea laptelui. 

Personalul ajutător în ospătării, în cârcime și cafenele, 


“fără indicarea mai de aproape a ramului de afaceri. 


197. 
198. 


XIV. 199. 


Depozite pentru desfacerea rachiului. ,. . 
Personaiul dela băi (scalde). 


Alte ocupațiuni industriale şi alți industriași, fără indicare 
a ramului industrial. 


200. b) Industria de casă și poporală. 
201. c) Colportagiul. 


© BCUCIuj 


782 TARA NOASTRĂ 


SNOAVE. 


Dinu Cârjoveţ şi Mitiu Buzdugan erau cărăuși căutaţi, dar 
amândoi dăcoşi, să le cauţi păreche. Se cunoșteau, Cau supt 
tită în sate învecinate, dar nu se prea nărăveau. Odată — eră 
săptămâna cea luminată — s'au nimerit amândoi dâcoșii la drum. 
Fiecare inaintă spre satul celuilalt, trăgănând câte o doină de 
dragoste. l 

Deodată se pomenesc numai protap în protap, ۵ ۰ 
să se bage unu într'altu. 

— Mă orbăniceo, da nu vezi? săriţi-ar cepele din cap, — 
strigă Mitiu. Dă'n lături!... 

— Da pănă zici, nu poţi da, că eşti cu caru gol, — hiţi-ar 
satu al dracului!... zberă Dinu, 

— "11 dela inima drumului! ... n'auzi? N'aşteptă să ţi-o 
mai spun odată, capoi... 

— C'apoi ce?... mă jimbatule... 

۱ — No acu flitu/... răcnì înfuriat Mitiu, sărind în picioare 
şi dând să pună mâna pe furcoiul de lângă el. Să nu mi-se în- 
tâmple şi cu tine ca cu ălalalt!... 

Vedeate-aş în vârfu-i, om de potecă ce eşti! — bombăni 
celalalt şi cârni ’n dreapta, neîncumetându-se să se pună numai 
cu cuțitul de după şerpar, faţă de furcoiul de fer alui Mitiu. 

Dupăce se petrecură însă, cu tot veninul ce-l mistuiă la 
inimă, nu se putu răbdă să nu se mai întoarcă odată şi să-l - 
întrebe : 

— Da bine, mă Mitio, ce-ai 081 cu ălalalt? 

— D’apoi ce să păţesc, zise ăsta cun zimbet pişeător pe 








su musteţe, — iaca n'o vrut să ferească, ca şi tine... 
— Şi-apoi? 
— Si-apoi o trebuit să feresc io!,.. 
9 


Tiganul sentinelă. In vremuri de primejdie totdeuna creşte 
preţul bratelor bărbătești, fie acelea chiar şi de Tıgan. Aşa a 
crescut şi-n răzmiriţa din 48, mai ales întrun orăşel săsesc, 
unde erau puţini bărbaţi. 

Iscoadele aduseseră vești rele şi acum se sfătuiau bieţii 
Sagi: ce să facă, ca să înfrunte primejdia?... 

Au hotărit întrun glas, ca să cheme sub arme pe toti câţi 
sunt în stare să le poarte, chiar şi pe Ţigani, de cari — uitasem 
să Vă spun — că erau o laie destul de mărişoară în capătul 
orăşeluiui. Zis şi făcut. 

Dupăce i-au adunat cioteă pe toti Țiganii, le-a ținut funogiul 
o vorbire, in care le-a lămurit primejdia care ameninţă tronul, 
precum şi orăşelul, în care locuesc şi ei, vorbindu-le și de da- 
torinţa, care o au cu toţii de a sări în ajutorul luminatului îm- 
părat împotriva răsculaților. 

— Rău destul, jupâne — zice un ţigan, după toate acestea, — 
dacă a ajuns înălțatul împărat, ca să scoată din ţară moghior- 
orsdgurile, cu ajutorul nost, ۰ 

Dar vorba, ceea: de silă bucuros, a luat fiecare puşca în 
spate și-a pornit la slujba împărătească. Ce eră să facă? Cine 
eră să se împotrivească poruncii împărăteşti ? 

Cel mai indrăsneţ dintre ei fusese pus straje în capătul 
orășelului spunândui-se, că de va lăsă pe cineva să între în oraș, 
să ştie că e fiul morţii. 

— Dar dacă nu va vreă s'asculte, jupâne, ce să fac? 

— Să strigi: Halt! Wer da?, de trei ori şi dacă tot nu se 
va opri, să-i dai foc! 

.— Bine, jupâne. 

Stă el Ţ'ganul oarecât, fără să se ivească nimenea prin îm. 
prejurimi. Erà doar răzmiriţă 'n ţară, cine să-şi primejduiască viaţa ? 

Intr'un târziu însă, pecând se 'nvăluiă ziua cu noaptea, iată 
că zărește străjerul nost un om voinic, venind spre el. Işi bol- 
deşte Ţiganul ochii mai bine, omul iasă tot spre el. Dupăce s'a 
apropiat omul binișor numai ce cutremură odată văzduhul Ţiganul: 

Hollverda de trei oril... şi ja la Benga! Omul cu pricina 
însă nici habar de răcnetul Ţ'ganului, veneă cu indrăsneală rară. 
Erà un soldat, care voiă să-l pună la 'ncercare pe Tıgan, cum 
își face slujba. 

Văzând Tiganul că ăluia nici prin gând nu-i trece să s'o. 
prească, pune pușca la picior, vâră mâna în buzunar şi frecând 
un chibrit de fundul pantalonilor, îi zice prietineşte: 

No, hai să-ți dau foc! 


DIN POPOR. 


Pe la casa mândrului 

Leac de soare ziua nu-i; 
Nice foc, nice lumină, 

Nici îi fă (face) nime de cină. 

STIRI. 


Paşi vrednici de laudă. Comitetul desp. Brad -al „Asocia- 
țiunii* cu data 13 Decemvrie a. c. trimte cărturarilor din despăr- 
tământ o scrisoare ce cuprinde frumoase îndemnuri. Anume îi 
îndeamnă să facă „Asociaţiunea“ cunoscută la sate. Drept căi 
spre acest scop îi îndeamnă să se inscrie membri la „Asociaţiune“ şi 
să înființeze agenturi şi biblioteci poporale în comune. Unde se in- 
fiiinţează o agentură a „Asociaţiunii“ constătătoare din cel puţin 
5 membri, „Asociaţiunea“ ajută cu cărţi înființarea bibliotecii. Unde 
este bibliotecă oamenii au la îndemână cărţi şi se pot lumină 
mai cu înlesnire. Indeamnă mai departe să înceapă cursuri pentru 
învățarea scrisului şi cetitului pe sama oamenilor mari. Cu me- 
todul sunetelor vii alui Gabel, cuprins în Abecedarul de I. Vuia 
(tipografia diecezană, Arad), în câteva Dumineci se pot ajunge 
rezultate uimitoare, numai voinţă să fie. Asigură, că oamenii vor 
cercetă regulat şi cu toată voia aceste cursuri. In Brad au în- 
ceput un asemenea curs şi comitetul despărțământului bucuros stă 
în ajutor cu toate deslușirile de lipsă. 

Comitetul despărțământului prin membrul său d-l Dr. I. Radu 
se însărcinează a îngriji de plasarea băieţilor la măiestri vrednici 
şi neguțători fără ca părinţii să aibă ceva spese şi acest comitet 
scrie că va stă întru ajutor oamenilor pentruca să capete altoi 
de soiuri alese cu preţuri ieftine. 

9 

Prelegeri poporale în desp. „Haţeg“. In 22 Dec. n. a. c. sau 
ținut prelegeri poporale, în biserica greco-orientală din Haţeg cu 
următorul program: 1. Introducerea prelegerilor prin d-l Dr. Gavril 
Suciu, directorul despărţământului. 2. Prelegere dn „Viaţa şi 
faptele Domnului Isus Cristos“, ilustrată cu proiecţiuni de skiop- 
ticon: de D-l Dr. Iacob Radu, vicar foraneu. 3. „Urmările be- 
tiei“ cu proiecţiuni de skiopticon: de D-l loan Muntean. 4. „So- 
iurile mai alese de vite“ cu proiecţiuni de skiopticon: de d-l 
Victor Pop. 5. Inchiderea prelegerilor prin d-l Dr. G. Suciu. 

@ 

Continuarea prelegerilor poporale în desp. Orade se face cu 
mare hărnicie şi adevărată tragere de inimă. Duminecă în 15 Dec. 
sau ţinut prelegeri în comuna Cheresig. D-l dir. al desp. Dr. A. 
Lazar a vorbit despre chemarea „Asociaţiunii“, d-l Ioan Petra 
despre unele din păcatele noastre, d-l V. Babi despre cdi spre 

fericire. S'a hotărit înființarea unei biblioteci poporale, pentru care 
d-l Dr. Lazar a dăruit câte-va cărți. 

Tinerimea din Oradea mare a aranjat 2 matinee în 8 şi 15 
Dec. S'a cântat la pian și cu violina. A cântat corul d-lui N. 
Firu, sa deciamat şi disertat. Veșştile acestea sunt foarte bune 


şi inveselitoare. 
o 


Prelegeri cu adulții în Geoagiu. După Brad urmează cu cur- 
surile de cetit şi scris Geoagiul. Aceste cursuri le va {ined d-l 
Nicolae Botean. Conferenţe economice şi de drept vor ţinea po- 
porului domnii: Todică, David şi Roşu. ۱ 

0 

Prelegeri în desp. Agnita. La 8/21 Noemvrie a. c. domnii 
Ioan Petrişor, preot in Alțina şi Joan Alexandru, preot în Ilimbav, 
au ţinut 2 prelegeri economice în comuna Ghijaşa de jos, cu care 
prilej au înfiinţat o agentură a Asociaţiunii şi s'a provăzut cu 
cărţi pentru o bibliotecă. 

D-l Petrişor a vorbit despre „inerea vitelor“, iar d-l Ale- 
xandru despre „Nutreţul mdestrit“. i 


Nr. 1226—1907. 
APEL. 


Sentimentul de jertfă al societăţii noastre a trezit obiceiul 
frumos al rescumpărării felicitărilor de Anul nou în folosul 
„Asociaţiunii pentru cultura română şi literatura poporului ro- 
mân“. In timpul din urmă aceste sacrificii sau adus pentru 
„Muzeul istoric-etnografic“. 

Mijloacele materiale de cari dispune Muzeul sunt re- 
strânse, iar înzestrarea, cât mai grabnică a acestuia se impune. 
Preţioasele obiecte de însemnătate etnografică cari sunt o co- 
moară a trecutului nostru și tot atâtea mărturii ale unei vieţi 
sufleteşti bogate şi superioare, se părăginesc și se pierd, sau 
sunt adunate cu mult zel de străinii cari au izvoare bănești și . 
înțeleg deosebita lor importanță. Această împrejurare trebue să 
fie un îndemn de jertfă pentru toţi cari pot apreciă necesitatea 
culturală a acestui așezământ. 

În preajma anului nou, apelăm la toți spriginitorii operelor 
noastre de înaintare culturală, rugându-i să binevoiască a-și 
rescumpără cât mai mulţi felicitările de Anul nou în folosul 
Muzeului. 

Numele donatorilor se vor publică în ziare și în revista 
„Asociaţiunii“, 
Sibiiu, în 10 Decemvrie 1907. 


Iosif Sterca Șuluţu, Octavian Goga, 
prezident. secretar. 


RĂSPUNS. 


D-lui I. M., Cr. Pentru coșniţe bune de scândură adresaţi-vă măsarului 
Ioan Stroia, Orlat (poşta, în loc). El pregăteşte nu numai coșnițe, ci şi rame, 
ferestre cu gratia Hanemann pentru localizarea mateei, scândurice pentru 
baterea cuielor, scândurice pentru începuturi de faguri, mașină pentru înche- 
ierea ramelor şi așezarea fagurilor măestriţi în rame ș. a. 

Celelalte obiecte trebuincioase se pot comandă dela firma Carol F. Ji- 
ckeli, Sibiiu, Piaţa mică Nr. 32. Anume: maşina pentru facerea fagurilor mă- 
estr:ţi, cea pentru scoaterea mierei, apoi obrăzar, cleşte, mănuși, curăţitor 
pentru fundul coşniţei, curăţitor pentru păreţi, gratia Hanemann, faguri mă- 
iestriţi ş. a, 

Cereţa catalog care să cuprindă rechizitele de stupărit. Puteţi serie ro- 
mâneşte. La facerea comandei arătaţi numerii obiectelor care vă fac trebuinţă. 
Nu râvniţi însă la prea multe obiecte; comandaţi numai cele neapărat tre- 
buincioase! 


BIBLIOGRAFIE. 


Au apărut: 1. Călindarul dela. Cluj pe an. visect 1908, ca 
Nr. 15 al Bibliotecii desp. Cluj. E un bun călindar şi costă numai 
20 fil. Se poate procură dela dl Eugeniu Pop Pecurariu, secret. desp. 

o 

2. Nepotul răsfiţat, farză în 5 acte de A. Kotzebue, tradu- 
cere în româneşte de d-l I. St. Şuluţu, prelucrată de d-l T. V. Pă- 
căţianu, şi editată de „Reuniunea sodulilor români din ۰ 

Este o lucrare bună care merită să fie răspândită în cer- 
curi cât mai largi. Preţul 60 bani. 


Cătră abonaţi! Suntem la sfârșitul anului. Am trimis 
până acum foaia regulat tuturor abonaților. Credem prin 
urmare că suntem în drept a reclamă și noi cu tot îna- 
dinsul plătirea micului abonament dela toți ceice se află 
în vestanță. Învităm totodată şi la înoirea abonamentului 

pentru anul 1908. 








Editor: Octavian Goga. Tiparul tipografiei arhidiecezane. Sibiiu. 

